Mbretëresha Elizabeth e Anglisë i ka hapur dyert e shëtëpisë Boris Johnson, duke kopshtet e Pallatit Buckingham të stërvitet , pasi stërvitja është pjesë e programit pas shërimit nga COVID-19.
Kopshtet e Pallatit Buckingham janë aq të mëdha sa kanë edhe një fushë tenisi, e cila do t'i krijojë kryeministrit Johnson më tepër siguri në krahasim me hapësirat publike. Sipas burimeve në Pallatin Buckingham, edhe kryeministrave të tjerë u lejohet gjithashtu të përdorin kopshtet e rezidencës mbretërore.
Johnson gjithashtu u pa të stërvitej edhe në kopshtet e Lambeth Palace, rezidenca në Londër e Kryepeshkopit të Canterbury. Pallati Buckingham aktualisht është i mbyllur për shkak të pandemisë.
Mbretëresha Elizabeth dhe bashkëshorti i saj, Princi Philip, janë izoluar në Kështjellën Windsor që nga muaji Mars, kur filloi pandemia në Mbretërinë e Bashkuar Në kohë normale, pallati zakonisht mirëpret publikun për një seri festash kopshtesh të organizuara nga Mbretëresha, por të gjitha këto organizime janë anuluar për shkak të situatës.